phoneee/thai-legal-corpus huggingface dataset:
ประกาศกรมสรรพสามิตประกาศกรมสรรพสามิตเรื่องกำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษี(ฉบับที่๕๒/๒๕๕๖)[๑] อาศัยอำนาจตามความในมาตรา ๘ (๑) วรรคสามแห่งพระราชบัญญัติภาษีสรรพสามิต พ.ศ. ๒๕๒๗ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๒) พ.ศ. ๒๕๓๔และโดยอนุมัติรัฐมนตรีว่าการกระทรวงการคลังเป็นหลักการตามหนังสือสำนักงานเศรษฐกิจการคลัง ที่ กค ๐๓๐๒/๑๑๒๖ ลงวันที่ ๕ มีนาคม พ.ศ. ๒๕๓๖อธิบดีกรมสรรพสามิตออกประกาศไว้ ดังต่อไปนี้ข้อ ๑ ให้ยกเลิกประกาศกรมสรรพสามิตเรื่อง กำหนดมูลค่าน้ำมันเตาที่ผลิตในราชอาณาจักร เพื่อถือเป็นเกณฑ์ในการคำนวณภาษี(ฉบับที่ ๕๑/๒๕๕๖) ลงวันที่ ๑๙ ธันวาคม ๒๕๕๖ข้อ ๒ กำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษีไว้ดังต่อไปนี้(๑) น้ำมันเตาชนิดที่ ๑ ลิตรละ ๒๑.๓๙๓๔ บาท(๒) น้ำมันเตาชนิดที่ ๒ ลิตรละ ๒๐.๓๓๓๙ บาท(๓) น้ำมันเตาชนิดที่ ๓ ลิตรละ ๒๐.๙๐๐๑ บาท(๔) น้ำมันเตาชนิดที่ ๔ ลิตรละ ๒๐.๒๙๑๕ บาท(๕) น้ำมันเตาชนิดที่ ๕ ลิตรละ ๒๐.๑๐๒๓ บาททั้งนี้ ตั้งแต่วันที่ ๓๐ ธันวาคม ๒๕๕๖ เป็นต้นไปประกาศณ วันที่ ๒๖ ธันวาคม พ.ศ. ๒๕๕๖สุจิตราเลาหวัฒนภิญโญรองอธิบดีปฏิบัติราชการแทนอธิบดีกรมสรรพสามิตปริยานุช/ผู้จัดทำ๑๗ กุมภาพันธ์๒๕๕๗อังศุมาลี/ผู้ตรวจ๑๗ กุมภาพันธ์๒๕๕๗[๑] ราชกิจจานุเบกษาเล่ม ๑๓๑/ตอนที่ ๑๔ ง/หน้า ๒/๖ กุมภาพันธ์ ๒๕๕๗
ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องกำหนดให้เรือประมงที่ใช้เครื่องยนต์มีกำลังแรงม้าถึงขนาดที่รัฐมนตรีประกาศกำหนดเป็นประมงพาณิชย์ พ.ศ. ๒๕๕๙ อาศัยอำนาจตามความในบทนิยามคำว่า ประมงพาณิชย์ ในมาตรา ๕ แห่งพระราชกำหนดการประมงพ.ศ. ๒๕๕๘ รัฐมนตรีว่าการกระทรวงเกษตรและสหกรณ์ออกประกาศไว้ ดังต่อไปนี้ข้อ๑ ให้เรือประมงที่ใช้เครื่องยนต์มีขนาดกำลังแรงม้าตั้งแต่๒๘๐ แรงม้าขึ้นไปทำการประมงเป็นประมงพาณิชย์ข้อ๒[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๓พฤษภาคม พ.ศ. ๒๕๕๙พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์ปริยานุช/จัดทำ๑๓ พฤษภาคม๒๕๕๙วริญา/ตรวจ๒๓ พฤษภาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๐๗ ง/หน้า ๕/๑๑ พฤษภาคม ๒๕๕๙
คำพิพากษาศาลฎีกาที่ 62260หลักกฎหมาย: โจทก์ขอให้ศาลหมายเรียกทายาทหรือผู้จัดการมรดกเข้าเป็นคู่ความแทนที่ผู้มรณะ ภายหลังที่ศาลชั้นต้นนัดฟังคำพิพากษาของศาลฎีกาแล้ว ในเมื่อศาลยังมิได้มีคำสั่งจำหน่ายคดี แม้ว่าจะล่วงเลยเวลา 1 ปีนับแต่วันที่คู่ความฝ่ายนั้นมรณะศาลก็อนุญาตให้เข้าแทนที่คู่ความที่มรณะได้ ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 132/2526นายกุยเฮือก แซ่ลิ้ม หรือโกศล พฤกษ์ศลานันท์โจทก์นายไมตรี สามัคคีนนท์ กับพวกจำเลย ป.วิ.พ. ม. 42โจทก์ขอให้ศาลหมายเรียกทายาทหรือผู้จัดการมรดกเข้าเป็นคู่ความแทนที่ผู้มรณะ ภายหลังที่ศาลชั้นต้นนัดฟังคำพิพากษาของศาลฎีกาแล้ว ในเมื่อศาลยังมิได้มีคำสั่งจำหน่ายคดี แม้ว่าจะล่วงเลยเวลา 1 ปีนับแต่วันที่คู่ความฝ่ายนั้นมรณะศาลก็อนุญาตให้เข้าแทนที่คู่ความที่มรณะได้(สุนทร วรรณแสง-เสมา รัตนมาลัย-พูน จักรเสน)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 132/2526นายกุยเฮือก แซ่ลิ้ม หรือโกศล พฤกษ์ศลานันท์โจทก์นายไมตรี สามัคคีนนท์ กับพวกจำเลย ป.วิ.พ. ม. 42โจทก์ขอให้ศาลหมายเรียกทายาทหรือผู้จัดการมรดกเข้าเป็นคู่ความแทนที่ผู้มรณะ ภายหลังที่ศาลชั้นต้นนัดฟังคำพิพากษาของศาลฎีกาแล้ว ในเมื่อศาลยังมิได้มีคำสั่งจำหน่ายคดี แม้ว่าจะล่วงเลยเวลา 1 ปีนับแต่วันที่คู่ความฝ่ายนั้นมรณะศาลก็อนุญาตให้เข้าแทนที่คู่ความที่มรณะได้(สุนทร วรรณแสง-เสมา รัตนมาลัย-พูน จักรเสน)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 31/2558เรื่อง การยกเลิกประกาศสํานักงานคณะกรรมการกํากับ หลักทรัพย์และตลาดหลักทรัพย์ว่าด้วยการจัดให้มี ระบบงานสําหรับการลงทุนในหลักทรัพย์ เพื่อบริษัทหลักทรัพย์ อาศัยอํานาจตามความในมาตรา 141 วรรคหนึ่ง (2) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานโดยได้รับความเห็นชอบของคณะกรรมการกํากับตลาดทุนออกข้อกําหนดไว้ดังต่อไปนี้ข้อ ๑ ให้ยกเลิกประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 31/2552 เรื่อง การจัดให้มีระบบงานสําหรับการลงทุนในหลักทรัพย์เพื่อบริษัทหลักทรัพย์ ลงวันที่ 3 สิงหาคม พ.ศ. 2552 ข้อ ๒ ประกาศนี้ให้ใช้บังคับตั้งแต่วันที่ 1 ตุลาคม พ.ศ. 2558 เป็นต้นไปผู้มีอํานาจลงนาม - ประกาศ ณ วันที่ 22 พฤษภาคม พ.ศ. 2558(นายรพี สุจริตกุล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์
พระราชบัญญัติจัดตั้งศาลจังหวัดที่อำเภอทุ่งสง จังหวัดนครศรีธรรมราช พ.ศ. 2520พระราชบัญญัติ จัดตั้งศาลจังหวัดที่อำเภอทุ่งสง จังหวัดนครศรีธรรมราช พ.ศ. ๒๕๒๐ภูมิพลอดุลยเดช ป.ร. ให้ไว้ ณ วันที่ ๕ มีนาคม พ.ศ. ๒๕๒๐ เป็นปีที่ ๓๒ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรจัดตั้งศาลจังหวัดขึ้นที่อำเภอทุ่งสง จังหวัดนครศรีธรรมราช จึงทรงพระกรุณาโปรดเกล้าฯ ให้ตราพระราชบัญญัติขึ้นไว้ โดยคำแนะนำและยินยอมของสภาปฏิรูปการปกครองแผ่นดิน ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติจัดตั้งศาลจังหวัดที่อำเภอทุ่งสง จังหวัดนครศรีธรรมราช พ.ศ. ๒๕๒๐"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้จัดตั้งศาลจังหวัดขึ้นที่อำเภอทุ่งสง จังหวัดนครศรีธรรมราช เรียกว่า "ศาลจังหวัดทุ่งสง" และจะเปิดทำการได้เมื่อใด ให้ประกาศโดยพระราชกฤษฎีกามาตรา 4 มาตรา ๔ ให้ศาลจังหวัดทุ่งสงมีเขตตลอดท้องที่อำเภอทุ่งสง อำเภอฉวาง อำเภอทุ่งใหญ่ อำเภอพิปูนและอำเภอร่อนพิบูลย์ ในจังหวัดนครศรีธรรมราช ในระหว่างที่ยังมิได้มีพระราชกฤษฎีกากำหนดวันเปิดทำการตามมาตรา ๓ ให้ศาลจังหวัดนครศรีธรรมราช มีเขตอำนาจตลอดถึงเขตของศาลจังหวัดทุ่งสงด้วยมาตรา 4 บรรดาคดีของเขตท้องที่อำเภอที่ระบุในวรรคหนึ่ง ซึ่งค้างพิจารณาอยู่ในศาลจังหวัดนครศรีธรรมราชในวันเปิดทำการตามมาตรา ๓ ให้คงพิจารณาพิพากษาในศาลจังหวัดนครศรีธรรมราชมาตรา 5 มาตรา ๕ ให้รัฐมนตรีว่าการกระทรวงยุติธรรมรักษาการตามพระราชบัญญัตินี้ผู้รับสนองพระบรมราชโองการ ธานินทร์ กรัยวิเชียร นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่เป็นการสมควรจัดตั้งศาลจังหวัดขึ้นที่อำเภอทุ่งสง จังหวัดนครศรีธรรมราช ให้มีเขตตลอดท้องที่อำเภอทุ่งสง อำเภอฉวาง อำเภอทุ่งใหญ่ อำเภอพิปูนและอำเภอร่อนพิบูลย์ เพื่อประโยชน์แก่ประชาชนในท้องที่อำเภอดังกล่าว จึงจำเป็นต้องตราพระราชบัญญัตินี้ขึ้น
คําสั่งกรมบังคับคดีที่ 516/2546เรื่อง การยื่นและรับคําขอรับชําระหนี้ในคดีล้มละลาย---------------------- เพื่อให้การปฏิบัติหน้าที่ของเจ้าพนักงานพิทักษ์ทรัพย์มีวิธีปฏิบัติเป็นแนวทางเดียวกันทั้งส่วนกลาง และส่วนภูมิภาค เพื่อประโยชน์แก่คู่ความและประชาชนในการติดต่อราชการ จึงให้ยกเลิกคําสั่งกรมบังคับคดี ที่ 426/2543 เรื่อง แนวทางการปฏิบัติงานสํานวนคดีล้มละลายของศาลล้มละลายกลาง (กรณีศาลล้มละลายภาค ยังไม่เปิดทําการ) ลงวันที่ 16 สิงหาคม 2543 ข้อ 3 สํานวนคําขอรับชําระหนี้ (1) การยื่นคําขอรับชําระหนี้ (ข) ในกรณีที่ลูกหนี้ (จําเลย) รายใด มีภูมิลําเนาอยู่ต่างจังหวัด และเจ้าหนี้ขอยื่นคําขอรับชําระหนี้ต่อสํานักงาน บังคับคดีในส่วนภูมิภาค และให้มีคําสั่งดังต่อไปนี้ การยื่นคําขอรับชําระหนี้ ในกรณีที่เจ้าหนี้ขอยื่นคําขอรับชําระหนี้ต่อสํานักงานบังคับคดีในส่วนภูมิภาค ให้สํานักงานบังคับคดีส่วนภูมิภาครับคําขอรับชําระหนี้ไว้ และส่งสําเนาคําขอรับชําระหนี้ไปยัง ฝ่ายค่าคู่ความ กรมบังคับคดี เพื่อตั้งการสํานวนไว้ส่วนกลาง ส่วนต้นฉบับให้สํานักงานบังคับคดีส่วนภูมิภาค ตั้งสํานวนไว้เพื่อดําเนินการต่อไป (ส่วนลําดับเจ้าหนี้ ให้สํานักงานบังคับคดีส่วนภูมิภาคสอบถามโดยทาง โทรสารหรือโทรศัพท์) ทั้งนี้ให้ถือปฏิบัติตั้งแต่บัดนี้เป็นต้นไป และให้ถือปฏิบัติตามคําสั่งกรมบังคับคดี ที่ 76/2545 เรื่องการยื่นคําคู่ความหรือเอกสารอื่นใดต่อหน่วยงานในสังกัดกรมบังคับคดี ลงวันที่ 31 มกราคม 2545 และ ตามคําสั่งกรมบังคับคดี ที่ 112/2546 เรื่อง การปฏิบัติหน้าที่ของเจ้าพนักงานพิทักษ์ทรัพย์ ข้อ 2.2 ลงวันที่ 13 มีนาคม 2546 ด้วยผู้มีอํานาจลงนาม - สั่ง ณ วันที่ 18 กันยายน 2546 (ลงชื่อ) ไกรสร บารมีอวยชัย (นายไกรสร บารมีอวยชัย) อธิบดีกรมบังคับคดี
ประกาศกระทรวงพลังงานเรื่อง หลักเกณฑ์การป้องกันการสะสมของประจุไฟฟ้าสถิต พ.ศ. 2559---------------------------------------------------- อาศัยอํานาจตามความในข้อ 6 แห่งกฎกระทรวงระบบไฟฟ้าและระบบป้องกันอันตรายจากฟ้าผ่าของสถานที่ประกอบกิจการน้ํามัน พ.ศ. 2556 ออกตามความในพระราชบัญญัติควบคุมน้ํามันเชื้อเพลิง พ.ศ. 2542 ซึ่งแก้ไขเพิ่มเติมโดยพระราชบัญญัติควบคุมน้ํามันเชื้อเพลิง (ฉบับที่ 2) พ.ศ. 2550 รัฐมนตรีว่าการกระทรวงพลังงานออกประกาศไว้ ดังต่อไปนี้ข้อ ๑ ประกาศนี้ให้ใช้บังคับเมื่อพ้นกําหนดเก้าสิบวันนับแต่วันประกาศในราชกิจจานุเบกษาเป็นต้นไปข้อ ๒ คลังน้ํามัน สถานที่เก็บรักษาน้ํามัน ลักษณะที่สาม สถานีบริการน้ํามันประเภท ก สถานีบริการน้ํามันประเภท ข สถานีบริการน้ํามันประเภท ค ลักษณะที่สอง สถานีบริการน้ํามันประเภท จ ลักษณะที่สอง และสถานีบริการน้ํามันประเภท ฉ ต้องจัดให้มีการป้องกันการสะสมของประจุไฟฟ้าสถิตในบริเวณ ดังนี้ (1) ระบบท่อรับน้ํามัน ท่อจ่ายน้ํามัน และท่อระบายไอน้ํามัน (2) บริเวณที่มีการบรรจุน้ํามันลงภาชนะบรรจุน้ํามัน (3) ระบบท่อระบายไอน้ํามันของระบบควบคุมไอน้ํามันเชื้อเพลิงข้อ ๓ การป้องกันการสะสมของประจุไฟฟ้าสถิตในบริเวณตามข้อ 2 ต้องมีลักษณะ ดังนี้ (1) ต้องมีการเชื่อมต่อเพื่อถ่ายเทประจุไฟฟ้าอย่างเพียงพอและมีความต่อเนื่องทางไฟฟ้าโดยตลอด (2) ตัวนําลงดินต้องทําด้วยทองแดงชนิดตีเกลียว มีขนาดพื้นที่หน้าตัดไม่น้อยกว่า 16 ตารางมิลลิเมตรหรืออะลูมิเนียมชนิดตีเกลียว มีขนาดพื้นที่หน้าตัดไม่น้อยกว่า 25 ตารางมิลลิเมตร เพื่อป้องกันความเสียหายจากการหักงอ (3) ตัวนําประสานต้องเป็นวัสดุชนิดที่นําไฟฟ้าและมีค่าความต้านทานไม่เกิน 10 โอห์ม (4) ค่าความต้านทานของรากสายดิน ต้องมีค่าไม่เกิน 10 โอห์ม (5) ต้องมีจุดต่อลงดินเพื่อถ่ายเทไฟฟ้าสถิตจากรถขนส่งน้ํามัน หรือรถไฟขนส่งน้ํามัน (6) ระบบท่อน้ํามัน และอุปกรณ์ที่เป็นโลหะ ต้องทําการต่อตัวนําประสานและต่อรากสายดิน (7) ระบบท่อน้ํามัน และอุปกรณ์ที่เป็นอโลหะ ซึ่งใช้งานอยู่ในบริเวณที่มีการรับหรือจ่ายน้ํามันต้องออกแบบและใช้งาน เพื่อป้องกันการเกิดประกายไฟจากไฟฟ้าสถิต (8) บริเวณที่ต่อตัวนําประสาน จุดต่อลงดินและที่คีบจุดต่อลงดิน ต้องมีความสะอาด และไม่มีการทาสีข้อ ๔ ก่อนการถ่ายเทน้ํามันระหว่างรถขนส่งน้ํามันหรือรถไฟขนส่งน้ํามันกับถังเก็บน้ํามันต้องต่อตัวนําประสานเข้ากับจุดต่อลงดิน และปลดออกภายหลังการถ่ายเทน้ํามันเสร็จสิ้น เว้นแต่รถไฟขนส่งน้ํามันที่มีการถ่ายเทประจุไฟฟ้าผ่านรางรถไฟที่ต่อรากสายดินไว้แล้วข้อ ๕ ก่อนที่จะทําการบรรจุน้ํามันลงภาชนะบรรจุน้ํามัน ต้องต่อตัวนําประสานจากจุดต่อลงดินเข้ากับภาชนะบรรจุน้ํามัน และปลดออกภายหลังการบรรจุน้ํามันเสร็จสิ้น หรือทําการลดการสะสมของประจุไฟฟ้าด้วยวิธีอื่นที่เหมาะสมผู้มีอํานาจลงนาม - ให้ไว้ ณ วันที่ 3 พฤษภาคม พ.ศ. 2559 พลเอก อนันตพร กาญจนรัตน์รัฐมนตรีว่าการกระทรวงพลังงาน
ประกาศกระทรวงเกษตรประกาศกระทรวงเกษตร(ฉบับที่ ๑๑)เรื่อง กำหนดพืช ศัตรูพืช หรือพาหะจากแหล่งที่กำหนดเป็นสิ่งต้องห้ามข้อยกเว้นและเงื่อนไขตามพระราชบัญญัติกักพืชพ.ศ. ๒๕๐๗[๑] อาศัยอำนาจตามความในมาตรา๖ แห่งพระราชบัญญัติกักพืช พ.ศ. ๒๕๐๗ รัฐมนตรีว่าการกระทรวงเกษตร กำหนดพืช ศัตรูพืชหรือพาหะจากแหล่งที่กำหนดเป็นสิ่งต้องห้าม ข้อยกเว้นและเงื่อนไขเพิ่มเติมจากประกาศกระทรวงเกษตร ฉบับที่ ๖ ลงวันที่ ๑๙ พฤศจิกายน ๒๕๐๗ดังต่อไปนี้ลำดับที่พืช ศัตรูพืช หรือพาหะแหล่งที่กำหนดข้อยกเว้น๑.พืชในสกุลกอสซิปเปียม (Gossypium spp.) เช่น ฝ้าย ฝ้ายแดง ฝ้ายตุ่น ฝ้ายชัน ฯลฯสหรัฐอเมริกา (United States of America)เม็กซิโก (Mexico)อาฟริกา (Africa)หมู่เกาะอินเดียตะวันตก (West Indies)อเมริกากลาง (Central America)เวเนซูเอลา (Venezuela)- น้ำมันที่ได้จากการสกัดเมล็ดฝ้าย- กากเมล็ดฝ้ายที่เหลือจากสกัดน้ำมันแล้ว- ปุยฝ้ายที่นำเข้ามาเพื่อการอุตสาหกรรม กรณีปุยฝ้ายนี้จะต้องมีใบรับรองปลอดศัตรูพืชจากประเทศผู้ส่งออกกำกับมาด้วยเงื่อนไขในกรณีที่ได้รับอนุญาตให้นำสิ่งต้องห้ามเข้ามาเพื่อการทดลองหรือการวิจัยต้องกระทำตามวิธีปฏิบัติทางวิชาการที่อธิบดีกรมกสิกรรมเห็นสมควรประกาศ ณ วันที่ ๒๖เมษายน ๒๕๑๔หม่อมราชวงศ์จักรทองทองใหญ่รัฐมนตรีว่าการกระทรวงเกษตรพิมลกร/ผู้จัดทำ๒๕ กันยายน ๒๕๕๖พลัฐวัษ/ตรวจ๒๕ กันยายน ๒๕๕๖[๑] ราชกิจจานุเบกษาเล่ม ๘๘/ตอนที่ ๕๗/หน้า ๑๖๓๐/๑ มิถุนายน ๒๕๑๔
ข้อกำหนดเกี่ยวกับการจัดสรรที่ดินจังหวัดยะลา(ฉบับที่ ๓)พ.ศ.๒๕๖๑ อาศัยอำนาจตามความในมาตรา ๑๔(๑) และมาตรา ๑๖ แห่งพระราชบัญญัติการจัดสรรที่ดิน พ.ศ. ๒๕๔๓คณะกรรมการจัดสรรที่ดินจังหวัดยะลาออกข้อกำหนดเกี่ยวกับการจัดทำแผนผังโครงการและวิธีการในการจัดสรรที่ดินโดยความเห็นชอบจากคณะกรรมการจัดสรรที่ดินกลางไว้ดังต่อไปนี้ข้อ ๑ ข้อกำหนดนี้เรียกว่า ข้อกำหนดเกี่ยวกับการจัดสรรที่ดินจังหวัดยะลา (ฉบับที่ ๓) พ.ศ.๒๕๖๑ข้อ ๒[๑]ข้อกำหนดนี้ให้ใช้บังคับนับแต่วันประกาศในราชกิจจานุเบกษาเป็นต้นไปข้อ ๓ ให้ยกเลิกข้อความในข้อ ๓๓ของข้อกำหนดเกี่ยวกับการจัดสรรที่ดินจังหวัดยะลา พ.ศ. ๒๕๔๔และให้ใช้ความต่อไปนี้แทนข้อ ๓๓ ลานกิจกรรมหรือลานอเนกประสงค์ในกรณีเป็นการจัดสรรที่ดินขนาดใหญ่ผู้จัดสรรที่ดินจะต้องกันพื้นที่ไว้เป็นที่ตั้งของสาธารณูปโภคประเภทลานกิจกรรมหรือลานอเนกประสงค์จำนวน ๑ แห่ง เนื้อที่ไม่น้อยกว่า ๒๐๐ ตารางวาและต้องจัดให้มีพื้นที่ดังกล่าวเพิ่มขึ้นทุก ๆ ๕๐๐ แปลง หรือทุก ๆ ๑๐๐ ไร่ที่ดินที่กันไว้เพื่อจัดตั้งโรงเรียนอนุบาลตามแผนผังโครงการและวิธีการจัดสรรที่ดินในโครงการจัดสรรที่ดินที่ได้รับอนุญาตให้ทำการจัดสรรที่ดินก่อนวันที่ข้อกำหนดฉบับนี้มีผลใช้บังคับ หากไม่สามารถจัดตั้งโรงเรียนอนุบาลหรือโรงเรียนประเภทอื่นตามระเบียบกระทรวงศึกษาธิการได้ให้ใช้พื้นที่ดังกล่าวจัดทำเป็นสาธารณูปโภคอื่น เช่น ลานกิจกรรมลานอเนกประสงค์ สวน สนามเด็กเล่น สนามกีฬา เป็นต้น โดยผู้จัดสรรที่ดิน ที่ประสงค์จะจัดทำสาธารณูปโภคดังกล่าวต้องยื่นคำขอแก้ไขเปลี่ยนแปลงแผนผังโครงการหรือวิธีการที่ได้รับอนุญาต เพื่อให้คณะกรรมการพิจารณาตามนัยมาตรา ๓๒ แห่งพระราชบัญญัติการจัดสรรที่ดินพ.ศ. ๒๕๔๓ ด้วยให้ไว้ณ วันที่ ๙ เมษายน พ.ศ. ๒๕๖๑อนุชิตตระกูลมุทุตาผู้ว่าราชการจังหวัดยะลาประธานกรรมการจัดสรรที่ดินจังหวัดยะลาพิมพ์มาดา/จัดทำ๑๘มิถุนายน ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๑๐๖ ง/หน้า ๑๙/๙ พฤษภาคม ๒๕๖๑
ประกาศกระทรวงอุตสาหกรรมฉบับที่ 3511 (พ.ศ. 2549)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรมแอนไฮดรัสเททระโซเดียมไพโรฟอสเฟตสําหรับอุตสาหกรรม------------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศกําหนดมาตรฐานผลิตภัณฑ์อุตสาหกรรมแอนไฮดรัสเททระโซเดียมไพโรฟอสเฟตสําหรับอุตสาหกรรม มาตรฐานเลขที่ มอก. 2273-2549 ไว้ ดังมีรายการละเอียดต่อท้ายประกาศนี้ผู้มีอํานาจลงนาม - ประกาศ ณ วันที่ 19 มิถุนายน พ.ศ. 2549 สุริยะ จึงรุ่งเรืองกิจรัฐมนตรีว่าการกระทรวงอุตสาหกรรม
กฎกระทรวงกฎกระทรวงจัดตั้งส่วนราชการในมหาวิทยาลัยเทคโนโลยีราชมงคลตะวันออกกระทรวงศึกษาธิการพ.ศ. ๒๕๔๙[๑] อาศัยอำนาจตามความในมาตรา๖ และมาตรา ๙ วรรคหนึ่ง แห่งพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘รัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้ให้จัดตั้งส่วนราชการในมหาวิทยาลัยเทคโนโลยีราชมงคลตะวันออกกระทรวงศึกษาธิการ ดังต่อไปนี้(๑) สำนักงานอธิการบดี(๒) สำนักงานวิทยาเขตจันทบุรี(๓) คณะเกษตรศาสตร์และทรัพยากรธรรมชาติ(๔) คณะเทคโนโลยีสังคม(๕) คณะเทคโนโลยีอุตสาหกรรมการเกษตร(๖) คณะบริหารธุรกิจและเทคโนโลยีสารสนเทศ(๗) คณะมนุษยศาสตร์และสังคมศาสตร์(๘) คณะวิทยาศาสตร์และเทคโนโลยี(๙) คณะวิศวกรรมศาสตร์และสถาปัตยกรรมศาสตร์(๑๐) สถาบันวิจัยและพัฒนา(๑๑) สำนักวิทยบริการและเทคโนโลยีสารสนเทศ(๑๒) สำนักส่งเสริมวิชาการและงานทะเบียนให้ไว้ ณ วันที่ ๑๔พฤศจิกายน พ.ศ. ๒๕๔๙วิจิตร ศรีสอ้านรัฐมนตรีว่าการกระทรวงศึกษาธิการหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๙ วรรคหนึ่งแห่งพระราชบัญญัติมหาวิทยาลัยเทคโนโลยีราชมงคล พ.ศ. ๒๕๔๘ บัญญัติให้การจัดตั้งการรวม และการยุบเลิกสำนักงานวิทยาเขตบัณฑิตวิทยาลัย คณะ สถาบัน สำนักวิทยาลัยหรือส่วนราชการที่เรียกชื่ออย่างอื่นที่มีฐานะเทียบเท่าคณะให้ทำเป็นกฎกระทรวงจึงจำเป็นต้องออกกฎกระทรวงนี้มณฑิตา/ผู้จัดทำ๑๑ กุมภาพันธ์ ๒๕๕๔วิภา/ตรวจ๙ มิถุนายน ๒๕๕๔[๑] ราชกิจจานุเบกษาเล่ม ๑๒๓/ตอนที่ ๑๑๘ ก/หน้า ๒๔/๒๗ พฤศจิกายน ๒๕๔๙
ระเบียบคณะกรรมการอัยการระเบียบคณะกรรมการอัยการว่าด้วยการบริหารงานบุคคลของข้าราชการธุรการสำนักงานอัยการสูงสุดพ.ศ. ๒๕๕๓ โดยที่เป็นการสมควรกำหนดให้มีระเบียบคณะกรรมการอัยการว่าด้วยการบริหารงานบุคคลของข้าราชการธุรการสำนักงานอัยการสูงสุดอาศัยอำนาจตามความในมาตรา ๓๐ (๓) (๙) (๑๑) มาตรา ๙๑ วรรคสาม มาตรา ๙๓มาตรา ๙๔ มาตรา ๙๕ วรรคหนึ่ง มาตรา ๙๘ วรรคหนึ่ง มาตรา ๙๙ และมาตรา ๑๐๐ วรรคหนึ่ง แห่งพระราชบัญญัติระเบียบข้าราชการฝ่ายอัยการพ.ศ. ๒๕๕๓อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๔๑ และมาตรา ๖๔ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการอัยการจึงออกระเบียบ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการอัยการ ว่าด้วยการบริหารงานบุคคลของข้าราชการธุรการสำนักงานอัยการสูงสุดพ.ศ. ๒๕๕๓ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ภายใต้บังคับมาตรา๘ มาตรา ๑๐๑ และมาตรา ๑๐๒ แห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓การบริหารงานบุคคลสำหรับข้าราชการธุรการสำนักงานอัยการสูงสุดในส่วนที่เกี่ยวกับการจัดระเบียบข้าราชการธุรการการกำหนดคุณสมบัติและมาตรฐานกำหนดตำแหน่งการขอยกเว้นลักษณะต้องห้ามของผู้ที่จะเข้ารับราชการเป็นข้าราชการธุรการ การสรรหา การบรรจุการแต่งตั้ง การทดลองปฏิบัติหน้าที่ราชการ การให้ผู้ทดลองปฏิบัติหน้าที่ราชการออกจากราชการการสั่งให้ผู้ขาดคุณสมบัติทั่วไปหรือมีลักษณะต้องห้ามออกจากราชการ การโยกย้ายการโอน การเลื่อนตำแหน่ง การพ้นจากตำแหน่ง การสั่งให้ประจำส่วนราชการการรับเงินเดือน การเลื่อนเงินเดือน การออกจากราชการการสั่งให้ออกจากราชการไว้ก่อน การบรรจุกลับ การคุ้มครองระบบคุณธรรมการเยียวยาแก้ไขหรือดำเนินการตามคำพิพากษาของศาลปกครอง และการจัดระบบการแก้ไขและการรักษาทะเบียนประวัติและควบคุมการเกษียณอายุให้นำกฎหมายว่าด้วยระเบียบข้าราชการพลเรือน พระราชกฤษฎีกา กฎ ก.พ. ระเบียบข้อบังคับ ซึ่งออกตามกฎหมายว่าด้วยระเบียบข้าราชการพลเรือนมาใช้บังคับโดยอนุโลม ทั้งนี้ คำว่า ก.พ. ก.พ.ค. อ.ก.พ.กระทรวง และ อ.ก.พ. กรม ให้หมายถึง ก.อ. คำว่า กระทรวง กรม ให้หมายถึง สำนักงานอัยการสูงสุด และคำว่า รัฐมนตรีเจ้าสังกัด ปลัดกระทรวง อธิบดี ให้หมายถึง อัยการสูงสุดข้อ ๔ ในการนำกฎหมายว่าด้วยระเบียบข้าราชการพลเรือนมาบังคับใช้ตามข้อ๓ ให้นำมาบังคับใช้ในระหว่างที่คณะกรรมการอัยการยังมิได้ออกระเบียบ ข้อกำหนดหรือประกาศกำหนดการบริหารงานบุคคลสำหรับข้าราชการธุรการสำนักงานอัยการสูงสุด ในส่วนที่เกี่ยวกับการนั้นขึ้นใหม่และนำมาใช้เฉพาะเท่าที่ไม่ขัดหรือแย้งกับกฎหมายว่าด้วยระเบียบข้าราชการฝ่ายอัยการข้อ ๕ การใดอันเกี่ยวกับการบริหารงานบุคคลตามข้อ๓ ที่อยู่ระหว่างดำเนินการก่อนระเบียบนี้ใช้บังคับให้ดำเนินการต่อไปจนกว่าจะแล้วเสร็จและให้มีผลสมบูรณ์ตามระเบียบนี้ข้อ ๖ ให้อัยการสูงสุดรักษาการตามระเบียบนี้ประกาศณ วันที่ ๒๒ ธันวาคม พ.ศ. ๒๕๕๓โอภาส อรุณินท์ประธานคณะกรรมการอัยการปริยานุช/ผู้จัดทำ๑๑ มกราคม ๒๕๕๔ณัฐวดี/ตรวจ๑๑ มกราคม ๒๕๕๔[๑] ราชกิจจานุเบกษาเล่ม ๑๒๘/ตอนที่ ๑ ก/หน้า ๘/๗ มกราคม ๒๕๕๔
ประกาศคณะกรรมการกิจการไปรษณีย์ประกาศคณะกรรมการกิจการไปรษณีย์เรื่องการกำหนดวิธีปฏิบัติเกี่ยวกับการหุ้มห่อและการจ่าหน้าสิ่งของส่งทางไปรษณีย์[๑] อาศัยอำนาจตามความในมาตรา ๖ แห่งพระราชกฤษฎีกากำหนดอำนาจ สิทธิและประโยชน์ของบริษัท ไปรษณีย์ไทย จำกัด พ.ศ. ๒๕๔๖ ประกอบกับประกาศคณะกรรมการกิจการไปรษณีย์เรื่อง ให้ใช้ไปรษณียนิเทศ พ.ศ. ๒๕๕๓ ลงวันที่ ๒ พฤศจิกายน พ.ศ. ๒๕๕๒คณะกรรมการกิจการไปรษณีย์ออกประกาศไว้ ดังต่อไปนี้ข้อ ๑ การหุ้มห่อและการจ่าหน้าสิ่งของส่งทางไปรษณีย์ของบริษัทไปรษณีย์ไทย จำกัด ให้ถือปฏิบัติตามหลักเกณฑ์และเงื่อนไขที่กำหนดในหมวด ๕การหุ้มห่อและการจ่าหน้าสิ่งของส่งทางไปรษณีย์ ในไปรษณียนิเทศ พ.ศ. ๒๕๕๓ข้อ ๒ ให้กรรมการผู้จัดการใหญ่ บริษัทไปรษณีย์ไทย จำกัดกำหนดวิธีปฏิบัติเกี่ยวกับการหุ้มห่อและการจ่าหน้าสิ่งของส่งทางไปรษณีย์ในกิจการของบริษัทไปรษณีย์ไทย จำกัด และการดำเนินการอื่นใดที่เกี่ยวข้อง ทั้งนี้ ภายใต้หลักเกณฑ์และเงื่อนไขที่กำหนดในหมวด๕ การหุ้มห่อและการจ่าหน้าสิ่งของส่งทางไปรษณีย์ในไปรษณียนิเทศ พ.ศ. ๒๕๕๓และเมื่อได้มีการกำหนดวิธีปฏิบัติแล้วให้รายงานต่อคณะกรรมการกิจการไปรษณีย์เพื่อทราบในกรณีที่มีปัญหาเกี่ยวกับการกำหนดวิธีปฏิบัติตามวรรคหนึ่งให้เสนอเรื่องต่อคณะกรรมการกิจการไปรษณีย์เพื่อพิจารณาข้อ ๓ ในระหว่างที่กรรมการผู้จัดการใหญ่บริษัท ไปรษณีย์ไทย จำกัด ยังมิได้กำหนดวิธีปฏิบัติในการหุ้มห่อและการจ่าหน้าสิ่งของส่งทางไปรษณีย์ตามข้อ๒ ให้บรรดากฎ ระเบียบ และข้อบังคับเกี่ยวกับการหุ้มห่อและการจ่าหน้าสิ่งของส่งทางไปรษณีย์ที่ใช้บังคับอยู่ก่อนประกาศนี้ใช้บังคับมีผลใช้บังคับต่อไปเท่าที่ไม่ขัดหรือแย้งกับไปรษณียนิเทศพ.ศ. ๒๕๕๓ประกาศณ วันที่ ๓๐ กรกฎาคม พ.ศ. ๒๕๕๕จีราวรรณบุญเพิ่มปลัดกระทรวงเทคโนโลยีสารสนเทศและการสื่อสารประธานกรรมการกิจการไปรษณีย์ปริยานุช/ผู้จัดทำ๒๑ มกราคม ๒๕๕๖อุษมล/ผู้ตรวจ๒๑ มกราคม ๒๕๕๖[๑] ราชกิจจานุเบกษาเล่ม ๑๓๐/ตอนที่ ๗ ง/หน้า ๑๗๖/๑๗ มกราคม ๒๕๕๖
คำพิพากษาศาลฎีกาที่ 775/2468หลักกฎหมาย: บุกรุก อนาจาร วิธีพิจารณาอาญา ฟ้อง,ตัดสินโจทย์ฟ้องว่าจำเลยบุกรุกเข้าไปทำร้าย ม.คนใช้ของโจทย์ถึงใต้ถุนเรือนโจทก์ แลกล่าววาจาลามกอนาจารหมิ่นประมาทโจทย์ซึ่งหน้า อ้างกฎหมายอาญา ม.๓๒๗-๓๒๘-๓๓๗-๓๓๙ ขอให้ศาลลงโทษจำเลย จำเลยปฏิเสธ ฎีกาตัดสินว่า จะลงโทษจำเลยตามกฎหมายอาญา ม.๓๒๗-๓๒๘ ตามที่โจทย์กล่าวอ้างมาในฟ้องไม่ได้ ด้วยเหตุไม่ปรากฏจากการกระทำของจำเลย ว่าจำเลยได้บังอาจเข้ายึดถือเอาที่ดินของโจทย์มาเปนกรรมสิทธิ์ประการใดส่วนข้อกล่าวคำอนาจารฟ้องโจทย์ไม่ได้กล่าวอ้างแลทางพิจารณาไม่ได้ความว่าจำเลยกล่าวคำพูดว่ากะไร จึงให้ยกฟ้องโจทย์ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 775/2468นางห้องโจทก์นายแจ้งล. ป.อ. ม. 327, ม. 328, ม. 337, ม. 339บุกรุก อนาจาร วิธีพิจารณาอาญา ฟ้อง,ตัดสินโจทย์ฟ้องว่าจำเลยบุกรุกเข้าไปทำร้าย ม.คนใช้ของโจทย์ถึงใต้ถุนเรือนโจทก์ แลกล่าววาจาลามกอนาจารหมิ่นประมาทโจทย์ซึ่งหน้า อ้างกฎหมายอาญา ม.๓๒๗-๓๒๘-๓๓๗-๓๓๙ ขอให้ศาลลงโทษจำเลย จำเลยปฏิเสธ ฎีกาตัดสินว่า จะลงโทษจำเลยตามกฎหมายอาญา ม.๓๒๗-๓๒๘ ตามที่โจทย์กล่าวอ้างมาในฟ้องไม่ได้ ด้วยเหตุไม่ปรากฏจากการกระทำของจำเลย ว่าจำเลยได้บังอาจเข้ายึดถือเอาที่ดินของโจทย์มาเปนกรรมสิทธิ์ประการใดส่วนข้อกล่าวคำอนาจารฟ้องโจทย์ไม่ได้กล่าวอ้างแลทางพิจารณาไม่ได้ความว่าจำเลยกล่าวคำพูดว่ากะไร จึงให้ยกฟ้องโจทย์(นรเนติ-พิพากษา-พิจารณา)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: โจทย์ฟ้องว่าจำเลยบุกรุกเข้าไปทำร้าย ม.คนใช้ของโจทย์ถึงใต้ถุนเรือนโจทก์ แลกล่าววาจาลามกอนาจารหมิ่นประมาทโจทย์ซึ่งหน้า อ้างกฎหมายอาญา ม.๓๒๗-๓๒๘-๓๓๗-๓๓๙ ขอให้ศาลลงโทษจำเลย จำเลยปฏิเสธ ฎีกาตัดสินว่า จะลงโทษจำเลยตามกฎหมายอาญา ม.๓๒๗-๓๒๘ ตามที่โจทย์กล่าวอ้างมาในฟ้องไม่ได้ ด้วยเหตุไม่ปรากฏจากการกระทำของจำเลย ว่าจำเลยได้บังอาจเข้ายึดถือเอาที่ดินของโจทย์มาเปนกรรมสิทธิ์ประการใดส่วนข้อกล่าวคำอนาจารฟ้องโจทย์ไม่ได้กล่าวอ้างแลทางพิจารณาไม่ได้ความว่าจำเลยกล่าวคำพูดว่ากะไร จึงให้ยกฟ้องโจทย์ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 775/2468นางห้องโจทก์นายแจ้งล. ป.อ. ม. 327, ม. 328, ม. 337, ม. 339บุกรุก อนาจาร วิธีพิจารณาอาญา ฟ้อง,ตัดสินโจทย์ฟ้องว่าจำเลยบุกรุกเข้าไปทำร้าย ม.คนใช้ของโจทย์ถึงใต้ถุนเรือนโจทก์ แลกล่าววาจาลามกอนาจารหมิ่นประมาทโจทย์ซึ่งหน้า อ้างกฎหมายอาญา ม.๓๒๗-๓๒๘-๓๓๗-๓๓๙ ขอให้ศาลลงโทษจำเลย จำเลยปฏิเสธ ฎีกาตัดสินว่า จะลงโทษจำเลยตามกฎหมายอาญา ม.๓๒๗-๓๒๘ ตามที่โจทย์กล่าวอ้างมาในฟ้องไม่ได้ ด้วยเหตุไม่ปรากฏจากการกระทำของจำเลย ว่าจำเลยได้บังอาจเข้ายึดถือเอาที่ดินของโจทย์มาเปนกรรมสิทธิ์ประการใดส่วนข้อกล่าวคำอนาจารฟ้องโจทย์ไม่ได้กล่าวอ้างแลทางพิจารณาไม่ได้ความว่าจำเลยกล่าวคำพูดว่ากะไร จึงให้ยกฟ้องโจทย์(นรเนติ-พิพากษา-พิจารณา)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำพิพากษาศาลฎีกาที่ 869/2470หลักกฎหมาย: จำคุกจำเลยต่อจากสำนวนก่อนเกิน 20 ปีได้เดิมศาลฎีกาได้ตัดสินให้จำคุกจำเลยไว้มีกำหนด ๑๓ ปี ๔ เดือน ฐานปล้นทรัพย์สำนวนหนึ่งแล้ว ต่อมาโจทก์ฟ้องขึ้นอีกสำนวนหนึ่งหาว่าจำเลยปล้นทรัพย์ ศาลฎีกาวินิจฉัยข้อเท็จจริงว่าจำเลยได้ทำผิดให้จำคุกอีก ๑๐ ปี นับต่อจากกำหนดโทษที่ศาลนี้ได้ตัดสินไปแล้ว ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 869/2470อัยการนครปฐมโจทก์นายแอ๊ด นายเจ๊กล. ป.อ. ม. 36 - 71จำคุกจำเลยต่อจากสำนวนก่อนเกิน 20 ปีได้เดิมศาลฎีกาได้ตัดสินให้จำคุกจำเลยไว้มีกำหนด ๑๓ ปี ๔ เดือน ฐานปล้นทรัพย์สำนวนหนึ่งแล้ว ต่อมาโจทก์ฟ้องขึ้นอีกสำนวนหนึ่งหาว่าจำเลยปล้นทรัพย์ ศาลฎีกาวินิจฉัยข้อเท็จจริงว่าจำเลยได้ทำผิดให้จำคุกอีก ๑๐ ปี นับต่อจากกำหนดโทษที่ศาลนี้ได้ตัดสินไปแล้ว(พรหม-พิพาก-ศรี)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: เดิมศาลฎีกาได้ตัดสินให้จำคุกจำเลยไว้มีกำหนด ๑๓ ปี ๔ เดือน ฐานปล้นทรัพย์สำนวนหนึ่งแล้ว ต่อมาโจทก์ฟ้องขึ้นอีกสำนวนหนึ่งหาว่าจำเลยปล้นทรัพย์ ศาลฎีกาวินิจฉัยข้อเท็จจริงว่าจำเลยได้ทำผิดให้จำคุกอีก ๑๐ ปี นับต่อจากกำหนดโทษที่ศาลนี้ได้ตัดสินไปแล้ว ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 869/2470อัยการนครปฐมโจทก์นายแอ๊ด นายเจ๊กล. ป.อ. ม. 36 - 71จำคุกจำเลยต่อจากสำนวนก่อนเกิน 20 ปีได้เดิมศาลฎีกาได้ตัดสินให้จำคุกจำเลยไว้มีกำหนด ๑๓ ปี ๔ เดือน ฐานปล้นทรัพย์สำนวนหนึ่งแล้ว ต่อมาโจทก์ฟ้องขึ้นอีกสำนวนหนึ่งหาว่าจำเลยปล้นทรัพย์ ศาลฎีกาวินิจฉัยข้อเท็จจริงว่าจำเลยได้ทำผิดให้จำคุกอีก ๑๐ ปี นับต่อจากกำหนดโทษที่ศาลนี้ได้ตัดสินไปแล้ว(พรหม-พิพาก-ศรี)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ